Cullinan-kleuter brand erg | Maroela Media
Volgens Athlenda Mathe, woordvoerder van Netcare 911, het die voorval omstreeks 15:00 plaasgevind.
"Die water het in 'n kastrol op die stoof gekook toe dit op haar geval het," het Mathe gesê.
Die meisie is na 'n plaaslike kliniek in die omgewing geneem waarna paramedici van Netcare 911 daarheen ontbied is.
"Met paramedici se aankoms by die toneel is die meisie in 'n ernstige toestand aangetref. Sy is gestabiliseer en met 'n ambulans na 'n hospitaal in Pretoria geneem vir verdere behandeling."
Sy het tweedegraad-brandwonde oor haar liggaam opgedoen.
Netcare 911 het 'n beroep op ouers en oppassers gedoen om te alle tye 'n wakende oog oor kinders te hou wanneer hulle naby water is, hetsy dit badwater, water in 'n kastrol op 'n stoof, of swembadwater is.
Dit is 'n bittere seer hierdie vir die dogtertjie, mense KAN NIE klein kinders alleen laat by warm water, ens nie. Hierdie is vir ewig sleg vir die klein dogtertjie, vertrou dat dit tog sal beter gaan.